****

**KLAIPĖDOS MIESTO SAVIVALDYBĖS TARYBA**

**sprendimas**

**DĖL KVALIFIKACINĖS KLASĖS SUTEIKIMO**

2014 m. kovo 27 d. Nr. T2-55

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu, Lietuvos Respublikos valstybės tarnybos įstatymo 21 straipsnio 1 dalimi, 221 straipsnio 4 dalimi, Valstybės tarnautojų kvalifikacinių klasių suteikimo ir valstybės tarnautojų tarnybinės veiklos vertinimo taisyklių, patvirtintų Lietuvos Respublikos Vyriausybės 2002 m. birželio 17 d. nutarimu Nr. 909 „Dėl Valstybės tarnautojų kvalifikacinių klasių suteikimo ir valstybės tarnautojų tarnybinės veiklos vertinimo taisyklių bei valstybės tarnautojų tarnybinės veiklos vertinimo kriterijų“, 54 punktu ir atsižvelgdama į Valstybės tarnautojų tarnybinės veiklos vertinimo komisijos, sudarytos Klaipėdos miesto savivaldybės tarybos 2013 m. gruodžio 18 d. sprendimu Nr. T2-312, 2014 m. vasario 28 d. išvadoje Nr. P11-57 pateiktą siūlymą, Klaipėdos miesto savivaldybės taryba nusprendžia

suteikti nuo 2014 m. balandžio 1 d. Klaipėdos miesto savivaldybės kontrolierei Daivai Čeporiūtei antrą kvalifikacinę klasę.

Šis sprendimas gali būti skundžiamas Klaipėdos apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras  | Vytautas Grubliauskas |